TEMA 2. El Tractat de Roma (1957)  | Història del Món Actual (UB) | Unybook\nTEMA 2. El Tractat de Roma (1957) (2015)\nTEMA 2. El Tractat de Roma (1957)\nTEMA 2. El Tractat de Roma (1957) - 1950: la recerca de la unitat d’Europa Occidental trobà un camí més adequat, més restringit, i no obstant més eficaç, que passava primer per el problema de les relacions franco-alemanyes. No hi ha que oblidar que els dos països s’havien enfrontat en tres guerres en només 70 anys i els dos necessitaven un període de pau i cooperació.\n- Tot i que l’enduriment de la guerra freda feia témer davant de tot una expansió soviètica, nombrosos francesos estaven inquiets davant el renaixement polític i econòmic de la nova Alemanya Occidental.\n- Per a respondre també a aquesta reticència un europeu convençut, Jean Monnet, va concebre l’idea de crear un organisme supranacional encarregat de controlar la producció franco-alemanya de carbó i acer, projecte que fou assumit pel govern francès.\n- Concebut prioritàriament per a dos països en un sector de l’economia concret, el ‘’Pla Schuman’’, constituí la primera etapa d’una comunitat més ampla.\n- En efecte, aquest projecte fou ràpidament acceptat per la RFA i també per altres quatre països: Itàlia, Bèlgica, Holanda i Luxemburg, que firmaren amb França l’abril de 1951 el Tractat de París, que creà la Comunitat Europea del Carbó i de l’Acer (CECA).\n- Els britànics, hostils a tota idea de supranacionalitat, es mantingueren al marge de l’organització.\n- Les institucions de la CECA (Alta Autoritat, Consell de ministres, Assemblea i Tribunal de justícia) serviren de base a les del futur Mercat Comú.\n- Però el Pla Schuman indicava expressament que només volia ser un punt de partida. Després d’uns anys, i amb el fracàs de la creació d’un exèrcit comú (CED), la via de la integració europea va seguir endavant.\n- Així, es firma el Tractat de Roma el 25 de març de 1957, creant la Comunitat Econòmica Europea i la Comunitat Europea de l’Energia Atòmica (EURATOM).\n- Durant aquests anys els EUA aprovaren les mesures que tendien a la unitat europea:  Tal vegada perquè veien en el model que ells havien inventat una recepta de valor universal.\n També perquè front el ‘’teló d’acer’’ era normal que els americans adoptessin una política tendent a afavorir la integració europea.\n Finalment, els interessos d’EUA anaven en el sentit d’una Europa unificada, ja que políticament era una muralla més forta contra el comunisme i un mitjà per evitar el retorn de la flama del nacionalisme alemany.\n Econòmicament: un mercat ampli i poderós era molt més profitós que un mosaic de petits països.\n No obstant, en poc temps van descobrir que havien subestimat tot un continent. Després d’un creixement de tres dècades, l’’època d’or’’ del capitalisme, el poder d’EUA va minvar relativament davant la forà renaixent d’una nova Europa.\nEl funcionament de la Unió Europea. Les institucions de la UE a) Consell Europeu: màxim òrgan polític de la UE. Està format pels caps d'estat o de govern dels països membres: pel president de la Comissió Europea; i un president triat per dos anys i mig, renovable una sola vegada. La funció principal és determinar objectius i les prioritats generals de la UE.\nb) Consell de la Unió Europea: representa els estats membres. Està format per un ministre de cada estat, que varia segons el tema tractat. La presidència és rotatòria cada sis mesos. Les funcions, compartides amb el Parlament, són aprovar les lleis i el pressupost europeus. A més, defineix i coordina les polítiques econòmiques, entre altres.\nc) El parlament Europeu: representa la ciutadania de la UE. Està format per parlamentaris, triats per sufragi universal cada cinc anys. Les funcions, compartides amb el Consell de la UE, són aprovar la legislació i el pressupost europeus. A més, controla el Consell de la UE i la Comissió.\nd) La Comissió Europea: representa els interessos de la UE. Esta compost per un president, un vicepresident, i comissaris encarregats de les diferents àrees de la política comunitària durant 5 anys. Les funcions són proposar lleis, supervisar el compliment de la legislació i dels tractats europeus, i gestionar el pressupost i els programes europeus. Les decisions es prenen per majoria simple.\ne) El Tribunal de Justícia: format per un jutge de cada estat membre. Garanteix que la legislació de la UE s'interpreta i s'aplica de la mateixa manera en tots els països. Les seves sentències son vinculants per a tots els estats membres.\nf) El tribunal de Comptes: integrat per un representant de cada estat membre. Comprova que la Unió inverteix els diners d'acord amb els pressupostos i fins establerts.\ng) El Banc Central Europeu: format per un president, un vicepresident i els governadors dels bancs centrals de la zona euro i dels altres membres de la UE. La seva funció és dissenyar i executar l apolítica monetària de la Unió.\nPercentatge vots Eleccions Europees (%) 1979-2014 40 35 30 25 20 15 10 5 0 1979 1984 1989 1994 1999 2004 2009 2014 S&D 27,6 30 34,7 34,9 28,8 27,3 25 25,4 EPP 26,1 25,3 23,4 27,7 37,2 36,6 36 29,4 ECR 21 18,2 10,5 9,4 4,8 3,7 7,3 9,3 ALDE 9,8 7,1 9,5 7,6 8,1 12 11,4 8,9 GUE/NGL 10,7 9,9 8,1 4,9 6,7 5,6 4,8 6,9 Greens/EFA 2,7 4,4 8,3 7,5 7,7 5,7 7,5 6,7 3,7 3,3 3,4 5,5 5,1 4,3 6,4 1,4 2,3 4,8 1,3 4 3,7 6,9 EFDD No ads.\nHistòria del Món Actual - TEMA 1. Els orígens de la Comunitat Econòmica Europea (2015) Apunte\nHistòria del Món Actual - TEMA 2. El panarabisme. Nasser. El conflicte araboisraelià (2015) Apunte\nHistòria del Món Actual - TEMA 2. La lluita pels drets civils als EUA (2015) Apunte


Belmonte guanya a Banyoles - Diari de Girona\nDiari de Girona » Esports » Notícies de Banyoles\nBelmonte guanya a Banyoles\nMireia Belmonte s'imposa a Paula Ruiz i Erika Villaécija al Campionat d'Espanya celebrat a l'Estany\nquim grau 19.06.2017 | 16:31\nLa nedadora Mireia Belmonte, en el moment de sortir de l´aigua. Glória Sánchez/Nordmedia\nEls Campionats d'Espanya i de Catalunya en Aigües Obertes s'han celebrat aquest cap de setmana a Banyoles, amb els millors nedadors en l'àmbit estatal participant-hi, aprofitant que els tres primers classificats farien un pas molt important cap a la seva participació en el proper Mundial de Budapest. La principal atracció d'aquest campionat, però, era la participació de dues de les estrelles més brillants de la natació a Espanya, Mireia Belmonte i Erika Villaécija, de coneguda rivalitat, que participaven en la prova dels cinc quilòmetres.\nLa jornada d'ahir va veure les competicions dels 5 quilòmetres en categoria absoluta, tant femenina com masculina. En la femenina, el duel Belmonte-Villaécija se'l va endur la nedadora badalonina, que es va proclamar campiona d'Espanya, després de protagonitzar un ajustat esprint ambPaula Ruiz, segona. Aquestes dues nedadores van aconseguir anar-se'n de la resta i van deixar Villaécija bastant distanciada, a quinze segons. Villaécija, a la sortida, es va mostrar bastant decebuda amb la seva actuació en aquesta prova. Amb tot, es va proclamar campiona de Catalunya, ja que Belmonte no neda amb llicència catalana.\nEn categoria masculina la victòria va ser per a Antonio Arroyo, que es va adjudicar el Campionat d'Espanya i de Catalunya, en nedar amb ambdues llicències. En segon lloc va finalitzar Pol Gil i el tercer va ser Gaspar Andrade.\nEl nedador blanenc Guillem Pujol no va tenir el seu millor dia i va finalitzar en sisena posició, a tres segons del podi, el seu objectiu, per tal de tenir opcions d'anar al Mundial de Budapest, del qual està ja descartat.\nAhir també es va disputar la prova de 7,5 quilòmetres per als júnior. En categoria masculina es va imposar Sergio Santisteban, per davant d'Alexandre Lages i Ferran Julià, mentre que en categoria femenina la victòria va ser per a Ane de la Fuente, que va superar Eva Vilar i Alicia Mendoza.\nL'olotí Roger Coma va aconseguir quedar en segona posició en el Campionat de Catalunya després de quedar quart en la seva cursa.\nPer clubs, el guanyador en categoria masculina va ser el CN Mataró, que es va imposar al CN Mairena Aljarafe (Andalusia) i al C N Riveira (Galícia), mentre que en categoria femenina els millors clubs van ser el CN Santa Olaya (Astúries), el CN Mairena Aljarafe (Andalusia) i el CN Sant Andreu.


Toshiba Excite Pure review - Tablets | Octubre 2020\nContinuem amb l’última tauleta pressupostària de Toshiba, Excite Pure\nAvui, Toshiba ha anunciat tres noves tauletes: Excite Pure, Excite Pro i Excite Write. Tots comparteixen un disseny molt similar, però Toshiba pretén seguir els passos de Samsung oferint una gamma de tauletes adequades a cada rang de preus. Aquí teniu les impressions pràctiques de Excite Pure, que és la tauleta més bàsica de la gamma Excite.\nA primera vista, el Pure té un aspecte molt similar a la tauleta AT300se de Toshiba. És una mica més esvelta, de 10,2 mm de gruix i marginalment més lleugera, però el seu pes de 600g encara el fa sentir força substancial. Tanmateix, no sembla una tauleta pressupostària, però, ja que el patró de punt amb textura a la part posterior és molt millor al tacte que el plàstic brillant i proporciona una bona adherència.\nEl Pure té una pantalla de 10.1in amb una resolució de 1.280x800. L'esdeveniment del llançament no va desaprofitar la pantalla, però el sistema operatiu Android 4.2.1 de la tauleta semblava nítid i nítid mentre vam passar per les pantalles de casa. La seva pantalla tàctil de deu punts també va tenir una gran resposta quan vam navegar per Internet.\nLes connexions es troben a la part esquerra de la tauleta. Juntament amb una presa d’auriculars i el control de volum, hi ha un port microUSB i una solapa de plàstic que amaga una ranura per a targetes microSD i una sortida micro HDMI per connectar la tauleta a una pantalla externa. L’AT300se no tenia sortides de vídeo, així que ens complau veure aquesta nova incorporació. Completen les funcions de Excite Pure, destaquen una càmera de 3 megapíxels a la part posterior i una càmera de 1,2 megapíxels a la part frontal per a xat de vídeo.\nEns va quedar impressionat amb Excite Pure durant el nostre breu temps amb el dispositiu. Sembla que costarà al voltant de 249 £, cosa que és força competitiva per a una tauleta de 10in, però amb només 100 GBP entre ell i el seu cosí molt més avançat, l’Excite Pro, també podria significar que es passarà per alt ja que tots dos una tauleta pressupostària i un model de gamma mitjana.


Barcelona acull familiars i víctimes d'accidents en el seu Dia Mundial - Diari de Girona\nBarcelona acull familiars i víctimes d'accidents en el seu Dia Mundial\nbarcelona | acn/ddg 16.11.2015 | 07:25\nEl parc de la Ciutadella de Barcelona va acollir un any més la commemoració del Dia Mundial en record de les víctimes d'accidents de trànsit. Organitzat per l'associació Stop Accidentes, l'acte va servir per donar veu a víctimes i familiars de sinistres viaris, que arreu del món acaben anualment amb la vida d'1.250.000 persones.\n"Els accidents de trànsit causen moltíssim patiment a moltes famílies", va reconèixer el conseller d'Interior, Jordi Jané, que va recordar que la majoria de sinistres en els últims anys són provocats per distraccions al volant com la manipulació del mòbil o el GPS. "En la majoria dels casos són morts o ferits de gravetat que es podrien evitar", va assenyalar el conseller d'Interior.\nDes de Stop Accidentes es demana que s'incorpori l'assignatura de seguretat viària en el currículum escolar. Entre d'altres reivindicacions també s'exigeix que la seguretat viària sigui una ?prioritat política, així com un ?pacte d'Estat per garantir-ho. "Volem també una modificació del ?recent estrenat Estatut de la Víctima: s'han de derogar les disposicions per les quals queda sense ?pressupost i sense personal per tal que pugui desenvolupar-se", va alertar Stop Accidentes, entitat fundada l'any 2000 per Ana María Campo, que havia perdut el seu fill dos anys abans en accident de trànsit.\n"Em vaig sentir tan sola i desemparada que vaig tenir la necessitat de crear una associació com aquesta", va recordar Campo. L'entitat que presideix té un paper cabdal en la conscienciació viària. "Fem xerrades a empreses, classes d'educació vial a escoles, atenció psicològica de víctimes", va enumerar la fundadora d'aquesta entitat que treballa per no tenir cap víctima a la carretera.


Turisme MICE - Turisme d'Andorra la Vella\nAndorra és el lloc ideal per al turisme de negocis que vol aconseguir una simbiosi entre el temps de feina i temps d’oci.\nEl Principat disposa de quasi 35.000 places hoteleres, més de 20 hotels amb segell especial de reunions i negocis, i dels millors centres de reunions i palaus de congressos perquè cada trobada de negocis sigui perfecta.\nEn l’actualitat empresarial i, en concret, en temes relacionats amb els seminaris, els congressos, les convencions, els fòrums, les fires i altres reunions, és igual d’important aconseguir uns bons espais per als esdeveniments com triar una ciutat amb encant per al delit dels participants en el seu temps de descans i oci.\nAndorra la Vella és el lloc ideal per ambdós motius.\nDisposa d’un Centre de Congressos de més de 4.000 m² d’extensió, dividit en cinc espais per a esdeveniments, i un auditori de 900 places d’aforament amb tota la tecnologia d’última generació, que, a més de la seva infraestructura moderna, es troba en una localització immillorable, ja que té a prop els millors hotels i els restaurants més recomanats, a més dels principals carrers comercials on els visitants poden perdre’s en compres de qualitat als preus més econòmics.\nEl Centre de Congressos d’Andorra la Vella\nSituat al centre neuràlgic de la ciutat i en un emplaçament immillorable, enmig d’una oferta hotelera de més de 5.600 llits i un centenar de restaurants, el Centre de Congressos esdevé el marc ideal per celebrar esdeveniments professionals.\nPosa a disposició unes instal·lacions i un equipament tècnic d’última generació, un equip humà que us assessora i participa activament en els muntatges i el disseny dels esdeveniments, garantint rigor, creativitat i qualitat, i una àmplia oferta per a la contractació de serveis complementaris que cobreixen tots els detalls del desenvolupament del vostre esdeveniment: fotògrafs, servei d’àpats, servei de decoració, enregistrament d’imatges...\nEl Centre de Congressos té una superfície de 4.200 m² distribuïts en instal·lacions com l’auditori, amb capacitat per a 900 espectadors, fàcilment transformable en una sala de treball per a 450 persones amb taules i butaques, connexions elèctriques, multimèdia, traducció simultània, equipaments d’última generació, cuina càtering i servei d’aparcament per als assistents.\nCompta també amb la sala La Consòrcia, un espai polivalent de 570 m² separable en quatre sales que poden reunir entre 50 i 100 persones, i quatre sales annexes insonoritzades que poden acollir entre 30 i 50 persones, totalment equipades amb uns sistemes de megafonia, audiovisual i traducció simultània.\nA més les nostres instal·lacions disposen de tot el mobiliari necessari per a les reunions de treball que, a més, està adaptat per a persones amb mobilitat reduïda.\n2. Recepció i vestíbul\n6. Traducció simultània\n7. Cabina so i llum\n13. Cuina i servei d'àpats\nVEURE CARACTERÍSTIQUES DE LES SALES\nL'administració del Centre de Congressos gestiona els esdeveniments amb total eficiència i fa un assessorament excel·lent per tal de superar totes les expectatives.\nRecepció i vestíbul\nLa planta del Centre de Congressos disposa d’un vestíbul amb zona de guarda-roba, té la possibilitat d’un mostrador per donar servei als assistents i realitzar el registre d’inscripcions i pot acollir els coffee breaks.\nL'equip del Centre de Congressos disposa de la informació necessària per a la contractació d'hostesses professionals pel servei de guarda-roba.\nL’Auditori disposa d’una superfície de 1.100 m2, amb 900 places tipus teatre que es poden transformar fàcilment en 450 places amb taula de treball.\nEstà equipat amb butaques de disseny exclusiu, connexions elèctriques, multimèdia, cinc cabines de traducció simultània, equipament de traducció via infrarojos, equipament audiovisual, equipament d’il·luminació i quatre camerinos.\nEl Centre de Congressos disposa de 4 camerinos (2 camerinos VIPS i 2 camerinos col·lectius) totalment adaptats i confortables amb banys individuals i col·lectius incorporats.\nEl centre de congressos disposa de 5 cabines de traducció equipades amb el sistema Bosch d'última generació, totalment insonoritzades i amb una molt bona visualització de l'escenari.\nCabina llum i so\nEspai funcional habilitat amb tecnologia d'última generació per a la realització de qualsevol tipus d'esdeveniment, ja siguin conferències fins a espectacles de la major complexitat tècnica.\nAmb una superfície total de 570 m2, destaca la seva polivalència i versatilitat. Es divideix en quatre espais o dos espais combinats entre si, convertint-se en un espai idoni per a la celebració de conferències, formacions, banquets i coffee breaks.\nSuperfície: 570 m²\nCapacitat Tipus Teatre: 250\nCapacitat Tipus Escola: 150\nSala multi ús, per la seva llum natural, que pot esdevenir un espai per a dinars de treball, una sala de formació o de reunions, una sala VIP o una sala de descans de l’esdeveniment. L’equipament tècnic es munta segons les necessitats de l’esdeveniment. Disposa d’una pantalla.\nCapacitat Tipus Teatre: 30\nCapacitat Tipus Escola: 25\nEspai ideal per fer seminaris de 15 persones, rodes de premsa i formacions. Disposa de pantalla, projector i receptors de traducció.\nEspai on es poden desenvolupar seminaris, rodes de premsa, reunions de petit format o la sala paral·lela al congrés amb una disposició teatre i capacitat màxima de 70 persones. Disposa de pantalla motoritzada, projector elevat i receptor de traducció.\nCapacitat Tipus Teatre: 50\nCapacitat Tipus Escola: 35\nÉs un espai adequat per celebrar reunions amb muntatge tipus U i formacions o per establir la secretaria tècnica de l’esdeveniment. Pot disposar d’un projector i d’una pantalla motoritzada, flip-chart. També disposa d’ordinador i de serveis complementaris com ara servei de fotocopiadora i fax.\nCuina i servei d'àpats\nEl Centre de Congressos coordina la contractació de les empreses de servei d’àpats per a l’elaboració dels coffee breaks o els dinars de treball.\nDisposa de zona freda, zona calenta i cambra freda.\nEl Centre de Congressos coordina totes les prestacions i els serveis de què disposa, com ara els muntatges i desmuntatges, i posa a disposició un gran equip humà i l’assessorament necessari per a l’organització de l’esdeveniment. A més, el Centre de Congressos disposa de tècnics de sala per assessorar-vos en tot moment.\nEquipat amb les tecnologies d’última generació, disposa de material exclusiu de lloguer per a qualsevol tipus d’esdeveniment.\nDel 23 al 28 de maig del 2017\n11è Congrés mundial\nde Turisme de Neu\ni de Muntanya\nDies 23 i 25 de març del 2022\n14è Congrés internacional\nde viabilitat hivernal\nDel 4 al 7 de febrer del 2014\n13è Congrés de la\n10è Congrés Mundial\nDESCARREGA'T EL CATÀLEG D'INCENTIUS\n13è Congrés de la Societat Catalana d'Anatomia Patològica\nEls dies 1 i 2 de juny, el Centre de Congressos va acollir el 13è Congrés de la Societat Catalana d’Anatomia Patològica, que va a plegar 150 professionals.\nEl congrés va posar l'accent en les noves tècniques de diagnòstic a partir de l'anàlisi de les alteracions genètiques de cada malalt, fet que permeten ajustar els tractaments contra el càncer.\nCongrès Mundial de la FIABCI\nDel 23 al 28 de maig del 2017.\nEl Centre de Congressos va acollir al Maig de 2017 el 68è Congrés Mundial FIABCI, el congrés a nivell mundial més important del sector immobiliari, i que va centrar-se en les “Smart cities” i els “Smart Buildings”.\nUna setmana plena de conferències, reunions i networking amb més de 500 assistents de més de 45 països diferents, i la presència de ponents de primer nivell com el famós arquitecte Jean Nouvel, que actualment té un projecte al Principat, “La Querola”.\n10è Congrés Mundial de Turisme de Neu i de Muntanya\n21 i 22 de març 2018\nEl 10è Congrés Mundial de Turisme de Neu i Muntanya que es va celebrar al Centre de Congressos va aplegar uns 400 congressistes de més de 30 nacionalitats.\nLes ponències es van centrar especialment en el foment de l'hospitalitat en les destinacions de muntanya i en el fet d'aprofitar les noves tecnologies per millorar el servei i aconseguir una oferta de millor qualitat.\n23 i 25 de març 2022\nL’11è Congrés Mundial de Turisme de Neu i Muntanya va tenir lloc els dies 23 i 24 de març al Centre de Congressos d’Andorra la Vella amb el lema “Una nova mirada cap al futur”. Va aplegar més de 300 visitants i més de 20 ponents de diferents nacionalitats.\nLes temàtiques principals van ser, la recuperació del turisme després de la pandèmia, el canvi climàtic i les seves conseqüències, les noves tecnologies i la sostenibilitat.\n8è Congrès Mundial de Turisme de Neu i de Muntanya\nDies 9 i 10 d'abril del 2014.\nDes de l’any 1998, l’Organització Mundial del Turisme (OMT) i el Principat d’Andorra organitzen el Congrés mundial de turisme de neu i muntanya amb un èxit creixent.\nL’objectiu del Congrés és fomentar el debat entre els principals actors, els professionals, els polítics i els experts de tot el món, sobre les problemàtiques actuals i els reptes de l’esquí i el turisme muntanya.\nL’edició del 2014 va tenir com a objectiu entendre els canvis que esta patint el turisme de muntanya, i identificar un nou públic objectiu per poder dissenyar estratègies per rendibilitzar les inversions en temporada de vacances.\nMés de 20 experts de tot el món hi van assistir, i es van presentar models ja existents de països com Àustria, Canadà, Estats Units o Suïssa.\n14è Congrès Internacional de Viabilitat Hivernal\nDel 4 al 7 de febrer del 2014.\nPer primer cop als Pirineus, del 4 al 7 de febrer del 2014 el Centre de Congressos va acollir el Congrés Internacional de Viabilitat Hivernal.\nAmb l’objectiu de crear una plataforma on compartir les diferents visions i opinions sobre com cal desenvolupar les estratègies, i dur a terme accions, per augmentar el potencial de les destinacions de muntanya pel turisme estival, un total de 1.000 congressistes procedents de més de 85 països diferents, 500 expositors i 3.000 assistents van batre un rècord, segons l’organització.


Les rutes del Centre: Serra Grossa – Cap de l’Horta – Alacant – 10.4.16 | Centre Cultural Castellut\n19 Abril 2016 Les Rutes del Centre No hi ha comentaris\nAmb bones perspectives meteorològiques ens vam anar trobant a l’Albufereta amb els companys que viuen per allà avall. Ens vam reunir una bona colla.\nD’allí ens vam dirigir cap a la part nord de la Serra Grossa, les faldes de la qual estan quasi totalment urbanitzades. Vam anar pujant a poc a poc, deixant una caterba de sendes cap a totes les parts –massa- i seguint la més transitada que anava a empalmar amb un caminet que puja fins la part superior. Malgrat la modèstia d’aquest serreta, les vistes des de dalt són d’allò més espectaculars, perquè abasteixen –no era un dia clar- des del Cap de l’Horta, el Cabeçó d’Or, tota l’horta de la Condomina, els pobles de St. Joan, Mutxamel, St. Vicent, la Penya Roja, Maigmó, el Sit, Fontcalent,… i Alacant i la costa per la part sud. Comentem i ens imaginem com estaria de cuidat i ben utilitzat aquest quasi-parc urbà en una societat més amant d’allò propi. Possibilitats en té moltes.\nEl mar és tot un espectacle, i els qui vivim a l’interior encara ho apreciem més. No ens cansem de guaitar des dels penya-segats, primer amb vistes a la ciutat i després cap a l’aigua –hui hi ha una travessa marítima des d’Alacant a la Platja de St. Joan i veiem la gent nadant acompanyats per caiacs, alguns velers… Esmorzem.\nSeguidament baixem cap a l’Albufereta, seguim costejant i prompte trobem un tros on s’ha recuperat una part d’una factoria piscícola romana –Lucentum està al costat mateix- i han posat uns panells informatius i unes passarel·les –aplaudiments!- Una espècie de passeig segueix vorejant la costa, prompte apleguem a la frustrada aberració del port esportiu Puerto amor (fins i tot el nom és coent a més no poder) –la de tones de terra i runes que han tirat allí guanyant-li espai al mar… quina fartera d’especulació i malgovern!- Seguim un tros més, unes quantes caletes precioses fan que oblidem la barbaritat urbanística anterior… El temps i la tranquil·litat amb què hem anat fan que deixem el Far per a una altra ocasió. Una cerveseta fresqueta en ca uns generosos companys ens tonifica agradablement.


Retorns i nostàlgia televisiva en 7 sèries | betevé\nLa reunió dels protagonistes de 'Friends' per a un capítol especial documental ha generat molta expectació i ha portat el Pep Prieto a revisar alguns retrobaments televisius recents\nÀrtic | Pep Prieto | dimecres, 2 de juny del 2021, a les 19.04\nLa nostàlgia cultural ven i aquests dies s’està demostrant perquè no parem de parlar d’una sèrie que ens recorda que el temps passa per a tothom. La reunió dels protagonistes de la sèrie ‘Friends’ ens serveix per repassar altres retrobaments a la petita pantalla.\n1. ‘Friends: The Reunion’\nS’ha estrenat un especial de ‘Friendes’ en què es reuneixen els protagonistes de la sèrie, i que ha demostrat que és tot un fenomen sociològic. Tot i que molts hauríem preferit que s’arrisquessin a fer una ficció sobre la situació actual dels personatges, al final s’ha apostat per aquest format de reunió, en què els protagonistes evoquen la seva experiència durant el rodatge i és l’excusa per repassar els grans moments de la sèrie. Dura 105 minuts, és molt dispers, perquè té una estructura molt descompensada i a vegades hi surten estrelles explicant coses que interessen poc. Però s’ha de reconèixer que com a viatge emocional és impagable, i veure els sis protagonistes de la sèrie compartint records i revelant algun secret és realment tota una experiència. Per a mi, el que millor funciona de l’especial és com ens demostra que aquells temps i aquelles persones (és a dir, nosaltres), ja no tornaran.\n2. ‘El método Kominsky’\nNetflix, 2018 – 2021\nMichael Douglas i Kathleen Turner, una de les grans parelles fílmiques dels 80, es retroben a la tercera temporada de la sèrie, que s’acaba d’estrenar sense Alan Arkin, que va anunciar quan es va estrenar la segona que baixava del tren. Per tant, aquesta se centra en el personatge de Douglas i els seus problemes amb el seu propi envelliment, i més quan entra en escena la seva imprevisible exdona. De fet, la química entre Douglas i Turner, sumada a uns diàlegs memorables, fan que l’absència d’Arkin es noti menys del que es temia. Recordem que aquesta parella d’actors van protagonitzar plegats les pel·lícules d’aventures ‘Darrer el cor verd’ i la seva seqüela, ‘La joia del Nil’, i que anys després Danny De Vito els va dirigir a la comèdia negra ‘La guerra dels Rose’.\n3. ‘Salvados por la campana’\nSam Bobrick i Tracey Wigfield\nPeacxock, 2020 – actual\nLa nova ‘Salvados por la campana’ no és cap meravella, però introdueix una curiosa variant: vol ser una renovació de la sèrie i al mateix temps n’és una paròdia, perquè s’hi trenca la quarta paret i està plena de gags que es riuen dels clixés de l’original. Fa gràcia? Menys del que voldria, però com a mínim no és una simple repetició d’esquemes. I el repartiment dels 90 és clau de tot això, perquè hi apareixen com a tutors de la nova generació. L’han renovat per a una segona temporada.\n4. ‘Gilmore girls: a year in the life’\nNetflix ha estat una de les plataformes que més ha apostat pels retrobaments, com demostra el retorn d’aquest drama generacional. I és que l’impacte emocional és inevitable, especialment quan es tracta de sèries com aquesta, que d’origen ja jugaven a la radiografia sentimental i que justament ens ho vam enganxar per pura empatia. Feia una dècada que no vèiem les noies Gilmore fins que Netflix va decidir produir una minisèrie en què cada capítol se centrava en una estació de l’any i descobríem que les protagonistes es preparaven per afrontar canvis molt importants. Un dels seus problemes fonamentals és que dedica tants esforços a tenir contents els fans que s’oblida d’explicar una història amb cara i ulls.\n5. ‘Expediente X’\nDisney Plus/Amazon, 1993-2018\nLa sèrie protagonitzada pels agents Mulder i Scully va semblar més una reunió de vells amics que no una seqüela a l’ús. Si bé aquest “revival” de la sèrie reprenia les velles trames, al final del que es tractava era de veure Gillian Anderson i David Duchovny una altra vegada explorant la seva química en pantalla. La història estava plena de referències i picades d’ullet a la sèrie original, i tothom que hi apareix és tan conscient de la nostàlgia que arriba a semblar que es deixaran de ximpleries i acabaran parlant a càmera. Però, es clar, és el que dèiem, acaben sent retrats d’uns temps que ja no tornaran.\nDisney Plus, 2005-2017\nLa sèrie de fugues presidiàries va ser el perfecte exemple quan et saltes la coherència d’una trama per poder ressuscitar-la. Serem pietosos amb els qui encara no l’han vista, i només direm que la cinquena temporada, la que ens va fer retrobar amb tots els personatges, acabava ressuscitant els morts i, fins i tot, desmuntant algunes trames que ja semblaven tancades. Però el pitjor que té és que fan muntar tot aquest merder i, al final, no va convèncer ningú, ni tan sols els més fervents defensors de la causa. És la demostració del que passa quan no entens que, a vegades, hi ha coses que millor deixar-les com estan.\n7. ‘A West Wing special to benefit when we all vote’\nHBO Max, 2020\nHaurem d’esperar a l’aterratge d’HBO Max, previsiblement a finals d’any, per veure l’especial de ‘The West Wing’. Si bé una de les seves essències és veure de nou els actors i les actrius en un mateix pla, s’hi recrea un episodi d’aquesta gran sèrie que se centra en la importància d’anar a votar. No oblidem que es va rodar en plena pandèmia justament per això, per fer una crida al vot, i per això no es limita a ser una operació nostàlgica. També hi ha convidats de luxe i moments de complicitat entre vells coneguts i conegudes, però a diferència de ‘Friends’ sense buscar la llagrimeta de l’espectador.


Retalls de bicicleta, muntanya i altres coses ...: Cambrils, Coll d'Alforja, la Mussara, Valls, Vilanova\nCambrils, Coll d'Alforja, la Mussara, Valls, Vilanova\nEls vilanovins, igual que la resta d'habitants que vivim a tocar de mar tenim el territori limitat, és pot dir que ens falta el 50%, no el podem fer servir per les nostres rutes, és aigua !\nLes poblacions de l'interior tenen els quatre punts cardinals per poder sortir, nosaltres no. Això vol dir que la majoria de vegades trepitgem el mateix territori i que ens cal fer servir en alguns moments altres medis per poder anar a fer rutes des de un altre lloc.\nAixò és lo que he fet avui, he pujat jo i la bici al tren i cap a Cambrils que falta gent.\nFeia dies que volia anar a pujar a la Mussara des del sud, des de les Borges del Camp i així ha estat.\nHe sortit de Cambrils i he enfilat cap a Montbrió, Botarell, les Borges del Camp i Alforja des de on comença el coll d'Alforja, son uns 6 km de pujada fins als seus 641m d'alçada. A dalt al coll, hi ha el trencall a la dreta que va cap a la Mussara, és on realment comencen les rampes dures, és passa pel trencall de l'Arbolí, les ruïnes de les antigues casernes de Castillejos, la Mussara, fins arribar a uns 950 m d'alçada, les vistes del Camp de Tarragona i del mar son espectaculars.\nAgafo el trencall que baixa cap a Mont-Ral, bé és un dir ja que per arribar al poble la cosa s'enganxa un altre cop. Aquí esmorzo.\nAl sortir comença a fer vent, però tinc una llarga i agraïda baixada fins a Alcover.\nTiro cap a Valls, Alió, Rodonyà, el vent ja fa de les seves i em comença a molestar, ve de cara i de costat. Passo pel coll de la Rubiola (Santa Cristina), la Bisbal, l'Arboç, pantà de Foix i cap a casa.\nM'han sortit uns 122 km i segons el GPS uns 1800m de desnivell.\nPublicado por Unknown los 21.5.11\nNo-no, 2000m en 120kms es mucho desnivel!!! si, hacía calor pero suerte del vientecito, la semana q viene creo q iré a Reus en tren y subiré cosas por la Musara, aún no he subido nunca Rojals, arriba hay dos bares...\nSegons els programes de gps, l'alçada varia, un em dona 1800 i l'altre 2000, penso que 2000 potser son masses, no se.\nUna cosa és pujar coses per la Mussara, però si vols pujar a Rojals per asfalt l'únic camí és des de Montblanc. Lo qual vol dir que hauràs de baixar a Montblanc i pujar i baixar a Rojals pel mateix lloc.


El Punt Avui - Granollers\nSap reaccionar a temps\nHandbol. El Fraikin Granollers es refà d’un mal inici i amb una bona actuació del porter Guàrdia i Figueras derrota el Conca, el cinquè\nKiprono defensa la victòria a Granollers.\nEl kenyà Isaac Kiprono Yego defensa avui la victòria en el cros de Granollers, el més prestigiós del calendari català. Entre els rivals destaquen els seus compatriotes Collins Kipkorir i Philip Kiplagat,...\nComença el mundial amb victòria.\nLa selecció espanyola femenina va iniciar el mundial del Japó amb una clara victòria contra Romania per 16-31. El conjunt que dirigeix el català Carlos Viver va fer una exhibició en defensa i va estar...\nEl Fraikin Granollers reacciona en la segona meitat i venç el Cuenca per 28-24\nHandbol. Els vallesans es refan d’un 5-10 de la primera meitat amb una gran actuació del porter Marc Guàrdia que fa grans aturades, i d’Adrià Figueras que marca vuit gols\nEl Granollers rep el Conca en horari matinal.\nDesprés de la derrota a Valladolid (34-29), el BM Fraikin Granollers rep un rival d’entitat, el Conca (11 h), que necessita guanyar per escalar al tercer lloc i guanyar-se la plaça per a la copa Asobal....\nUna plaça per al preolímpic\nHandbol. La selecció espanyola, amb els catalans Carlos Viver, seleccionador, i Eli Cesáreo, pivot, començarà demà el mundial del Japó amb l’objectiu de fer un pas cap a Tòquio 2020\nLa filòloga Núria Ribalta, partint de la crisi econòmica del 2011, ofereix un fresc social a la novel·la ‘Roses de sang a la penombra’\nAlamà, en vermell, a El Claustre\nEl pintor Jordi Díaz Alamà, conegut artísticament com Alamà (Granollers, 1986) exposa fins al 30 de novembre a la galeria d’art El Claustre de Girona la mostra Red Studio. “Alamà ens brinda...\nEl Granollers assalta la segona posició exhibint-se\n3a divisió. Quarta victòria consecutiva del conjunt vallesà contra la Pobla de Mafumet, que no troba final a la mala ratxa, amb cinc xocs sense vèncer


El truc jurídic del decret de Mas: Catalunya té dret a proposar canvis legals a Espanya\nLes cinc escletxes legals que aprofita el decret de convocatòria del 9-N per justificar la legalitat de la consulta i superar el filtre del TC\nEl decret signat pel president de la Generalitat, Artur Mas\nBarcelonaEls sis folis que ocupa el decret de convocatòria de la consulta del 9 de novembre contenen alguns fragments calculadament pensats per posar difícil al Tribunal Constitucional (TC) poder tombar la votació. El decret, signat aquest dissabte per Artur Mas, arrenca amb un preàmbul i consta de vuit articles i una disposició final. Ja al preàmbul, el text –ja publicat al DOGC– s'esforça a remarcar l'ancoratge a la legalitat de la consulta. Aquestes en són les claus argumentals:\n1. Marc legal català\nEl decret recorda que l'article 122 de l'Estatut reconeix a la Generalitat la "competència exclusiva" en matèria de consultes populars. D'acord amb aquest article, el Parlament va aprovar el 19 de setembre la llei de consultes populars no referendàries, que crea un instrument consultiu diferent dels referèndums (que requereixen l'autorització de l'Estat). Des que el Congrés dels Diputats va tancar la porta, el 8 d'abril, a la cessió de la competència estatal per poder organitzar un referèndum, Mas s'aferra al marc legal català per donar cobertura al 9-N.\n2. Legitimitat democràtica\nEl preàmbul del decret recorda que la consulta del 9-N dóna compliment al "mandat parlamentari i democràtic sorgit de les darreres eleccions catalanes". La majoria parlamentària a favor del dret a decidir (formada pels grups de CiU, ERC, ICV-EUiA i la CUP) representa l'empara democràtica al procés.\n3. Sobirania catalana\nTambé s'invoca la declaració de sobirania aprovada pel Parlament de Catalunya el 23 de gener del 2013, en què s'expressava la voluntat política d'iniciar el procés per tal que els ciutadans de Catalunya puguin exercir el dret a decidir el futur polític del país, "atenent als principis de legitimitat democràtica, pluralisme i legalitat". És, però, segurament l'argument més feble, perquè el TC ja va anul·lar aquesta primavera la declaració de sobirania.\n4. Al·lusió indirecta a canvis constitucionals\nUn dels arguments més recurrents dels contraris a la consulta subratlla que la Generalitat no té competències per preguntar als ciutadans de Catalunya sobre la independència, perquè segons l'article 1.2 de la Constitució "la sobirania nacional resideix en el poble espanyol" i, per tant, els catalans no tindrien dret a decidir per ells mateixos el futur polític d'una part del territori de l'Estat. Per intentar neutralitzar aquesta reflexió, el preàmbul del decret introdueix un element argumental que pretén demostrar que la doble pregunta del 9-N sí que té cabuda dins la legalitat vigent.\n"Entre els afers o matèries que poden ser consultats en una convocatòria a tot el territori de Catalunya, s'hi troben aquells, inclosos els d'especial rellevància col·lectiva per al país, respecte dels quals la Generalitat té la potestat d'exercir la iniciativa formal davant de les institucions de l'Estat, tal com l'hi reconeixen els articles 87 i 166 de la Constitució i l'article 61 de l'Estatut", exposa el decret.\nEs tracta d'un paràgraf clau. Els tres articles invocats fan referència a la capacitat del Parlament de Catalunya per sol·licitar al govern espanyol que adopti un determinat projecte de llei, per remetre una proposició de llei al Congrés perquè hi sigui debatuda i votada o, fins i tot, per formular una proposta de reforma de la Constitució. És un intent de desmuntar el raonament d'aquells que afirmen que Mas no pot convocar una consulta sobre la independència de Catalunya: el decret deixa la porta oberta a transformar els resultats que aboquin les urnes en una proposta de reforma de l'ordenament jurídic per adequar-lo a la voluntat expressada democràticament pels catalans.\n5. Caràcter consultiu\nUna altra de les obsessions del Govern és no transmetre la sensació que el resultat del 9-N s'haurà d'imposar sense condicions a l'estat espanyol. En cap cas un vot majoritari favorable a l'estat propi comportaria automàticament la independència de Catalunya. Mas ha insistit que un cop hagi estat escoltada la veu dels catalans a les urnes mirarà de negociar amb les institucions espanyoles com vehicular aquests resultats. La votació del 9-N, per tant, té un caràcter consultiu, i així es reflecteix a l'article 2 del decret: "L'objecte de la consulta és conèixer l'opinió de les persones cridades a participar sobre el futur polític de Catalunya, segons els termes de la pregunta recollida a l'article 3, amb la finalitat que la Generalitat pugui exercir amb ple coneixement de causa la iniciativa legal, política i institucional que li correspon".\nÉs a dir, el Govern vol saber primer de tot si l'anhel independentista és majoritari a Catalunya, i després emprendre les negociacions pertinents amb l'Estat per mirar d'implementar aquest resultat.\nMas decret convocatòria Constitució


Assemblea Territorial de l’ANC d’Alella\nClub Esportiu Serra Marina Alella\nAgrupació d’Astronomia d’Alella\nAssociació de veïns i veïnes Mas Coll d’Alella\nCreu Roja El Masnou- Alella- Teià\nAMPA Institut Alella\nAssociació de Veïns Can Comulada\n\nRESUN DELS TEMES TRACTATS\n1- Es presenta el PRESSUPOST MUNICIPAL 2022.\n2- Es presetna el nou PLA DIRECTOR DE PARTICIPACIÓ I LES LÍNIES ESTRATÈGIQUES\n3- Es presenten els nous NOUS CRITERIS DE LES BASES GENERALS I ESPECÍFIQUES D’ATORGAMENT DE SUBVENCIONS A LES ASSOCIACIONS D’ALELLA PER AL FOMENT D’ACTIVITATS. Aquest canvi de criteri servirà per objectivar el repartiment de les subvencions. No es pretén afectar les partides econòmiques.\n4- Es demana als assisitens que prioritzin quin són els temes que han d'anar a l'Agenda de Participació 2022.\nA continuació es posa en comú el treball realitzats pels diferents grups i cada grup exposa quin és el tema prioritari per ells:\n- Grup 1: Han prioritzat els espais per poder explicar les necessitats de cada associació.\n- Grup 2: Han prioritzat mantenir actualitzats els recursos oferts.\n-Grup 3: Han prioritzat fixar les necessitats de les associacions.\n- Grup 4: Han prioritzat els punts de mantenir actualitzats els recursos oferts pel servei de suport a l’associacionisme i consolidar el servei de suport a l’associacionisme i els col·lectius.\n- Grup 5: Han prioritzat crear projectes conjunts o activitats per enfortir les relacions com a poble.\nS'ha modificat l'assistència i obert a tothom interessat com s'havia dit que es faria o continua tancada als ciutadans que no siguin representants d'entitats?


La celebració del Domund ens ajuda a alçar la mirada de l’entorn immediat i a tenir-ne una altra de més universal que mogui els cors de tots a compartir la fe i la caritat amb les esglésies més pobres del món. En el Primer Pla d’aquest número de Catalunya Cristiana, la nostra redactora Rosa María Jané, explica que els territoris de missió són els llocs on l’Evangeli ha arribat més recentment i on l’Església encara s’està consolidant. Recorda que més d’un terç de l’Església universal (el 37%) està constituït per aquests territoris que depenen de la Congregació per a l’Evangelització dels pobles. Les necessitats són ingents: gairebé la meitat de la humanitat (el 46,92%) i el 21,56% dels catòlics viuen en aquests territoris.\nDavant d’una sega tan abundosa, què podem fer? En primer lloc, pregar, ho podem fer en concret pels gairebé 13.000 missioners espanyols escampats arreu del món. Santa Teresa de Lisieux, tenia sempre en l’oració els missioners i tot i que no es va moure mai del seu convent, el 1927 fou proclamada patrona de les missions. En les nostres pregàries personals i comunitàries haurien d’ocupar un lloc destacat els missioners i missioneres. Els Grups d’Oració i d’Amistat en senten com a membre algun en concret i sempre preguen per les seves intencions.\nEn segon lloc, fer-los arribar la nostra aportació econòmica. En el decurs de l’any hi ha diverses campanyes missioneres, a més del Domund, la Infància Missionera, la destinada a les Vocacions Natives, les que es fan en record i atenció de missioners diocesans... Catalunya Cristiana es va proposar des dels orígens d’arribar als missioners catalans escampats pel món. I hem rebut testimonis entranyables de la bona recepció d’aquesta iniciativa. Fa ben poc vam acomiadar la germana Roser Morera, durant 47 anys missionera al Congo, que rebia amb alegria el nostre setmanari i que, ja molt malalta, va pregar que després de la seva mort el continuéssim enviant a les seves germanes. En una emotiva carta de comiat expressava: «Des de la meva limitació i malaltia animo tot l’equip a continuar aquesta tasca magnífica d’evangelització de la nostra terra.»\nNaturalment una manera excel·lent de col·laborar en les missions és dedicar mesos, anys o la vida sencera, a esdevenir missioner com a laic, com a religiós, com a prevere. Fa ben poc ha retornat a la seva diòcesi de Girona, el missioner olotí Joan Soler, durant nou anys actiu al Togo i bon col·laborador del nostre setmanari amb unes cròniques amarades de frescor evangèlica i de realisme punyent. A ell el nostre agraïment. Encoratjat pel lema del Domund d‘aquest any: «Sigues valent... la missió t’espera», hi hauria algun lector o lectora capaç de prendre-li a ell, o a d’altres, el relleu?


Prostitució, Esclavitud s. XXI | el Blog de l'Associació de Dones Pal·las Atena\nLa taula rodona sobre la prostitució, organitzada per la nostra associació Pal·las Atena, va reunir, el dilluns 21 de novembre de 2016, a l’auditori de Can Fabra, un gru p de persones sensibilitzades en aquesta realitat que, en la majoria de casos, amaga drames personals ben punyents i que van quedar confirmats amb escreix en sentir les intervencions de les ponents que hi van participar: Matilde Aragó, magistrada de la Sala Social del Tribunal Superior de Justícia de Catalunya, Imma Moraleda, exregidora de l’Ajuntament de Barcelona i Diplomada en Gestió i Administració Pública, i Noèlia Torres, de l’organització SICAR d’ajuda a les dones víctimes de l’explotació. Totes elles conduïdes per la periodista Jordina Tarré.\nL’acte va començar amb la projecció d’un vídeo que recollia el testimoni d’una dona que havia patit explotació sexual, vexacions i un tracte inhumà per part de la màfia que la controlava, fins que va poder escapar i demanar ajuda.\nEl Proyecto ESPERANZA ha producido un video de sensibilización de 6 minutos de duración enfocado a visibilizar la violación de derechos humanos que supone la…\nDesprés d’aquest testimoni colpidor, Matilde Aragó va llegir la resolució del 2014 del Parlament europeu tant per la prostitució lliure com per la forçada, les quals el Parlament considera violacions de la condició humana i, per tant, afirma que cal penalitzar la compra de serveis sexuals. Aquesta resolució l’han feta seva diversos països europeus però l’estat espanyol no l’ha tinguda mai en compte. La magistrada es va declarar totalment contrària a legalitzar professionalment la pràctica de la prostitució encara que sigui una opció lliure adduint que, si les lleis posen límits a segons quines pràctiques per molt lliures que siguin les decisions personals, també ha d’actuar davant una “professió” que vexa de manera tan notòria la dona. Quant a la prostitució forçada, com a magistrada ha tingut a les mans textos tan impactants que de vegades li ha estat impossible continuar llegint les barbaritats sofertes per les denunciants.\nImma Moraleda va emfasitzar en la necessitat d’educar la societat perquè cada vegada s’eradiqui més aquesta pràctica. Va explicar que, malauradament, en l’actualitat augmenta el tant per cent de joves que freqüenten les prostitutes, en una proporció molt més elevada que anys enrere i, en aquest sentit, cal fer pedagogia per rebaixar aquesta demanda. Hauríem d’arribar a la situació de Suècia en què està penat el consum de la prostitució perquè atempta contra la igualtat de les dones i ofereixen recursos per a aquelles dones que volen abandonar-la. Va incidir també en què, si es reduïa la pobresa, moltes dones que exerceixen de prostitutes com a recurs de supervivència, abandonarien aquesta activitat.\nLa representant de l’entitat SICAR, Noèlia Torres, va comentar que l’organització de què forma part dóna assistència a dones víctimes del tràfic de persones per explotació sexual que és una greu violació de drets humans. Tot i diferenciar prostitució voluntària d’explotació sexual, en aquests moments se’n va declarar contrària i partidària de la seva abolició, perseguint al client. Com que tenen un tracte directe amb dones que han demanat ajuda a SICAR, comproven que hi ha molta por a denunciar, moltes d’elles tenen problemes de reinserció social per la nul·la formació escolar que tenen i també pateixen greus problemes psicològics.\nDes de la taula es va dir, també, que Catalunya es l’únic territori de l’estat que permet que funcionin els grans bordells que podem trobar, entre altres llocs, a l’Empordà.\nLes participacions de les ponents van encetar un animat col·loqui entre els assistents. Entre altres, es va destacar la necessitat de tenir com a referència models com els que porten a terme a Suècia –un dels països que penalitzen la prostitució–, la implicació dels partits a abolir la prostitució i no contemplar la seva regularització, tal com proclamen alguns partits d’esquerra. En definitiva, fer molta pedagogia però, sobretot, penalitzar el consum i destinar els diners a programes de rehabilitació.\nnov. 28, 2016 @ 22:14:57\nTaula rodona que ens ha deixat molt clares aquestes problemàtiques i que per difícil que sigui no podem defallir, em de seguir lluitant.\nEn quant a l’artique de la Sra. bayà es un resum ecxelent.


Volcom Quarter Straw Hat Marró comprar i ofertes a Dressinn\nDescripció Volcom Quarter Straw Hat\nEls dies calorosos requereixen ;actitud fresca del Barri barret de palla.\nDissenyat com un barret clàssic salvavides\nBarret de palla compta amb corona alçada mitjana i una vora ample\nInclou un pegat amb el logo i una corretja de barbeta ajustable\n100% de palla\nSi vols comprar els millors productes de Accessoris home de la marca Volcom, has trobat el millor lloc per fer-ho! A dressinn sempre treballem amb les millors marques del mercat com Volcom, per tal d’oferir-te la millor qualitat i millors preus en material de moda , com és el cas de Volcom Quarter Straw Hat. Fes la teva compra online ara mateix i rep el Volcom Quarter Straw Hat el més aviat possible.\nCaracterístiques Volcom Quarter Straw Hat\nTecnologias Volcom Quarter Straw Hat


3cat24 - Tagejant-nos - Em coneixeràs pels meus tags...\nÉs la gran estrena. Dimecres 12, el telenoticies.cat/catalunyainformació.cat a què esteu acostumats es transforma. Es tracta d’un canvi profund per convertir-lo en el 3cat24.cat. Canvi de nom, i de moltes coses més. De disseny i de contingut, amb dos nous grans protagonistes: una gran oferta audiovisual i l’entrada del periodisme ciutadà, que obre les portes a les notícies pensades i elaborades pel públic, per vosaltres mateixos.\nUn 3cat24 que esdevé realitat gràcies a l’equip que el forma i que l’alimentarà cada dia, cada hora i també per l’esforç de molta més gent. Des d’Ivan Serrano i els seus col·laboradors, que l’han dibuixat, fins a l’equip de Carlos García, “Bolo, que li ha col·locat el motor en un temps rècord, passant per Ferran Clavell i Núria Vidal, coautors intel·lectuals del projecte, i Santiago Miralles, responsable d’Interactiva.\nJordi Salvat i Xevi Miró han preparat l’àrea de periodisme ciutadà, i Anna Ribó, Toni Comerma, Paco Sánchez, Xavier Ferrandiz, entre d’altres, han fet possible que puguem publicar el vídeo al web en el mínim temps possible. L’equip de Jordi Rueda ha facilitat el trasllat a les noves instal·lacions de Catalunya Ràdio, i el de Joan Ríos, la instal·lació informàtica necessària.\nMolt esforç de molta gent per fer possible un 3cat24 que vol sumar TV3 + Catalunya Ràdio + 24 hores d’informació contínua. Un 3cat24 nou, rigorós i ambiciós. Gràcies a tots.\nraul2010 ha escrit:\nFelicitats pel llançament!\nUn parell de comentaris sobre aquest blog si m'ho permeteu: no sé jo si a llocs com Digg (anglès) o menéame (castellà) tindria gaire sentit tenir enviar notícies. Jo posaria un botonet per fer servir http://www.latafanera.net/ que és la mateixa idea però en català.\nD'una altra banda, està bé llegir posts signats pel director, que sabem qui és, però això de "la redacció" és massa impersonal. No sé, com a mínim saber el nom de qui escriu. Un blog hauria de ser més personal, no?\nEl director ha escrit:\nRaul 2010: Absolutament encertat el teu comentari sobre la tafanera. Ja la tenim introduïda a la resta d'elements del 3cat24, com les notícies i els vídeos. La mateixa tafanera ho recull, i estem en procés de fer-ho en els blogs, una eina que ens ve predeterminada i que hem de modificar.\nSóc una fan de TV3.\nPenso que aquest portal es molt encertat, tots els qui avull dia ens interesa les noves tècnologies ens facilita poder veure i escoltar programes interessants, tan en directe com no.Trobo que feis una televisió puntera, tan els informatius com els programes d'entreteniment.\nEndevant i gràcies.\nmontardit ha escrit:\nEm sap molt de greu comentar la desagradable sorpresa que he tingut avui en veure el nou disseny del que abans coneixia com a noticies.cat o telenoticies.cat. En primer lloc el domini és tan críptic que cada cop que vulgui entrar-hi hauré de pensar quin va ser el joc que es va inventar algun il·luminat i que la majoria no serem capaços de recordar(espero que es mantinguin les redireccions des dels antics dominis). En segon lloc la pèrdua d'espai amb banner, ratlles, pestanyes, login, etc que fan que els continguts comencin a mitja pàgina. I quan comencen tenen titulars tan grans que amb prou feines es veuen dos notícies(tinc pantalla panoràmica i no veig ni el primer titular complet sense baixar l'scroll). També és molt irregular la forma en que es mostren les notícies que fa molt complicat fer-hi un cop d'ull ràpid per veure quines t'interessen.\nD'altra banda celebro que hi hagi secció d'esports i que no s'apareixi a la web d'elsesports.cat de sobte només per picar una notícia d'esports. També us felicito per el tractament d'imatges, que es trobava a faltar molt a la web antiga on només es veien miniatures sense ampliació.\nEspero que les coses bones superin les dolentes però un repàs d'usabilitat no li aniria malament.\nUn cop superada la fase de llançament del 3cat24, tenim previst un repàs de usabilitat. Tal com penses, es mantenen els antics dominis, però jo crec que d'aquí un temps, 3cat24 passarà a formar part del nostre vocabulari comú. I gràcies per les crítiques.


Revisió de Canon Pixma MG4250: un inkjet tot-en-un de baix cost amb un gran conjunt de funcions - Impressores | Octubre 2020\nRevisió de Canon Pixma MG4250: un inkjet tot-en-un de baix cost amb un gran conjunt de funcions\nUna impressora multifuncional atractiva i versàtil, amb una àmplia gamma de funcions que no podríeu esperar a aquest preu\nAvantatges Costos d'impressió a doble cara ràpids Els costos de funcionament no són baixos\nEl Pixma MG4520 de baix cost de Canon ha estat produint diversos anys, però segueix sent una de les impressores personals d’injecció de tinta més populars al voltant, i hi ha bons motius. Produeix impressions fotogràfiques molt respectables i té un gran conjunt de funcions, com ara Wi-Fi i un escàner integrat.\nOpinió de Canon Pixma MG4250: Què necessiteu saber\nLa Canon Pixma MG4250 és una impressora color compacta i de baix cost en tot, amb suport per a la impressió a doble cara i sense límits. També inclou un escàner pla A4 de 1.200 x 2.400dpi, una pantalla LCD de 6,2 cm en color (encara que no sigui una pantalla tàctil) i una ranura per a targetes SD. Es pot connectar directament a un PC o Mac mitjançant USB o connectar-se a la xarxa domèstica mitjançant Wi-Fi 802.11n.\nLlegiu el següent:Les millors impressores d'injecció de tinta, impressores làser i tot en un\nCanon Pixma MG4250 revisió: preu i competència\nEl Pixma MG4250 és barat de comprar, costant només 58 £. Tanmateix, com passa sempre amb les impressores, és important tenir en compte el cost dels consumibles. El MG4250 porta dos cartutxos: un de tinta negra i un altre de cian, magenta i groc, i els subministraments XL tenen una capacitat de 600 i 400 pàgines respectivament. Costen 19 £ cadascun, de manera que esteu buscant 3,2p per una pàgina típica mono A4 i 7,9p per pàgina de color. Una foto en color de 10 x 15 cm funciona al voltant de 13 p, sense incloure el cost del paper brillant. Podeu estalviar alguns quid a la tinta comprant un paquet doble, que conté cartutxos tant negres com de color, per un import de 35 €.\nSi això sembla abrupte, podríeu arribar fins als 70 £ Pixma MG5750, que té un conjunt similar de característiques, però costos d'impressió lleugerament inferiors, de manera que, per a un ús regular, hauria de resultar més barat en general.\nO, per a aquells que vulguin minimitzar el seu desemborsament inicial, Pixma iP7250 de Canontorna a produir impressions lleugerament més econòmiques i costa aproximadament el mateix que el MG4250, encara que no té escàner. Una altra opció és la HP Photosmart 5520; és barat, però tingueu en compte que la qualitat de la impressió fotogràfica no s’ajusta als estàndards de Canon.\nOpinió i disseny de Canon Pixma MG4250\nL’acabat mat del Pixma MG4250 li proporciona un aspecte sabor i subestimat. La pantalla LCD fosca a la vora esquerra del dispositiu s'inclina cap per accedir fàcilment i els controls se situen a sota d'ella. Hi ha menys de 15 botons marcats amb claredat, de manera que és fàcil iniciar les tasques d’exploració, cancel·lar treballs i ajustar la configuració.\nQuan es tracta de funcions, el Pixma MG4250 marca moltes caixes. Pot gestionar la impressió a doble cara i, com ja us hem esmentat, també podeu escanejar i fotocopiar amb l'escàner integrat. Tanmateix, no hi ha cap alimentador de fulls, així que si voleu digitalitzar un document de diverses pàgines, haureu d’escanejar manualment cada pàgina al seu torn.\nA més de la connectivitat USB i Wi-Fi (totes les versions recents de Windows i macOS són compatibles), la impressora també admet Apple AirPrint i hi ha un lector de targetes SD al front perquè pugueu imprimir fotografies directament des de suports flash. (Hi ha també una ranura per als mitjans de comunicació MS Duo de Sony, però gairebé ningú no ho fa servir avui dia.)\nLa impressora en si no és enorme, només mesura 449 x 304 x 152 mm, de manera que les opcions de maneig de paper són limitades. Per a ús domèstic, tot i que està bé: la safata frontal tindrà fins a 100 fulls. Podeu utilitzar paper, sobres i etiquetes a un pes de fins a 105gsm. Per a les impressions fotogràfiques, també podeu utilitzar accions fotogràfiques de la marca Canon de fins a 300gsm, en formats A4 o 10 x 15cm.\nRevisió de Canon Pixma MG4250: velocitat i qualitat d'impressió\nPer als documents de text regulars, el Pixma MG4250 és un executant ràpid. Hem trobat pàgines mono sortides amb un 18.2ppm sòlids en mode normal, i una mica més ràpid en mode draft. La qualitat d’impressió també és excel·lent, amb un text negre gruixut i cap brindada visible, i, tot i que les àrees sòlides presentaven alguns tacs, és més que acceptable per al treball documental.\nLa producció de colors és molt més lenta, amb les pàgines A4 que es publiquen a només 3,5ppm a les nostres proves i fotografies d'alta qualitat de 10x15cm que triguen aproximadament 44 segons a imprimir. Ens vam adonar que els vermells eren una mica clars i que les fotografies no coincideixen del tot amb la vibració global dels models Pixma més cars amb tintes individuals. En general, estàvem perfectament contents amb els resultats.\nLa velocitat d’escaneig és acceptable: podeu escanejar una pàgina en uns 14 segons o bé fer una fotocòpia en color en aproximadament 20 segons. Les fotos digitalitzades tenien una visió viva i bastant detallada, tot i que si realment voleu la millor qualitat d’escaneig, els dispositius HP tendeixen a guanyar Canon.\nRevisió de Canon Pixma MG4250: Verdict\nTot i que el Pixma MG4250 és barat, els seus costos de funcionament no són els més baixos del joc. Si teniu moltes fotos per imprimir, pot tenir sentit pagar una mica més per una impressora que agafi tancs de tinta a cada color: podríeu estalviar diners a llarg termini, i la qualitat del color probablement serà també una mica millor.\nTot i això, si no és una preocupació important, no et pots equivocar. El Pixma MG4250 és una impressora multifuncional molt atractiva i versàtil, amb una àmplia gamma de funcions que no esperaríeu trobar a aquest preu.


El “Sandy” deixa almenys 16 morts i prop de 7 milions d’usuaris sense llum en diversos estats dels EUA | InfoCat, l'infomatiu digital de Catalunya i el Maresme\nPàgina d'inici > Internacional, Notícies\t> El “Sandy” deixa almenys 16 morts i prop de 7 milions d’usuaris sense llum en diversos estats dels EUA\nEl “Sandy” deixa almenys 16 morts i prop de 7 milions d’usuaris sense llum en diversos estats dels EUA\nWASHINGTON >> Ciutats inundades, onades gegants i ràfegues de vent de fins a 150 quilòmetres per hora. Són els efectes del temut “Sandy”, que ha deixat almenys 16 morts, 7 dels quals a la ciutat de Nova York i un al Canadà. La majoria són per la caiguda d’arbres en habitatges i vehicles o per objectes moguts pels vents huracanats.\nEs calcula que hi ha entre 6 milions i mig i 7 milions d’usuaris sense llum als Estats Units. Un milió de persones han hagit de ser evacuades i uns 1.600 quilòmetres de costà està paralitzada. Després de tocar terra, el “Sandy”, que, segons el Centre Nacional d’Huracans dels Estats Units, ja s’ha convertit en cicló posttropical i ha començat a perdre força, ha deixat un rastre de devastació des de Washington DC fins a Nova York, passant per Virgínia Occidental i també al Canadà.\nUna de les ciutats més afectades és Atlantic City, amb carrers inundats i destrosses causades pels vents sostinguts de fins a 150 quilòmetres per hora. Un altre efecte del “Sandy” és l’alerta en una central nuclear de Nova Jersey per la possibilitat que li calgui aigua extra per refredar les barres d’urani. En aquest comtat també s’ha rebentat un dic, cosa que ha provocat una greu inundació i s’han hagut d’engegar operacions de rescat en tres localitats, Moonachie, Little Ferry i Carlstadt.\nAra, el cicló s’endinsa lentament cap als estats de Pennsilvània i Virgínia. Els vents es traslladen ara cap al nord i es preveu que al final del dia el temporal arribi al Canadà.\nObama declara l’estat de gran catàstrofe\nEl president dels Estats Units, Barack Obama, ha declarat l’estat de Nova York zona catastròfica. D’aquesta manera, allibera fons federals per ajudar els afectats dels comtats del Bronx, Kings, Nassau, Nova York, Richmond, Suffolk i Queens, segons explica en un comunicat en què també declara el que als Estats Units anomenen “estat de gran catàstrofe” a l’estat de Nova Jersey.\nMentrestant, les autoritats de la dotzena d’estats seriosament afectats comencen l’avaluació de les destrosses. I és que les autoritats han calculat que la gran tempesta pot tenir un impacte superior a 50 o 60 milions de persones afectades, i segons els experts, el “Sandy” pot batre un altre rècord: convertir-se en un dels huracans més costosos de la història dels Estats Units, amb unes pèrdues econòmiques de fins a 35.000 milions d’euros.\n“Sandy” amb ressaca forta, tot i perdre la categoria d’huracà Alerta en una central nuclear i un dic trencat a Nova Jersey després del pas del “Sandy”


CFGS imatge per al diagnòstic a Barcelona per Escola Ramon i Cajal - educaweb.cat\n226Persones interessades en aquest curs en els últims tres mesos\nAquest cicle formatiu capacita per obtenir registres gràfics del cos humà, de tipus morfològic i funcional amb finalitats diagnòstiques, preparar, utilitzar i controlar els equips, interpretant i validant els resultats sota la supervisió corresponent.\nQui fa aquests estudis podrà, entre altres funcions, obtenir registres gràfics del cos humà mitjançant l'ús d'equips radiogràfics, de processament d'imatges de ressonància magnètica i tomografia axial computada, tècniques radioisotòpiques i usar equips de medicina nuclear.\nEls titulats tècnics superiors en Imatge per el Diagnòstic poden accedir als següents estudis universitaris:\nCrèdit 2-Física de les radiacions i equips radiològics. (120 hores)\nCrèdit 3-Estudis radiològics convencionals. (210 hores)\nCrèdit 4-L'atenció al pacient / client. (60 hores)\nCrèdit 5-La tomografia computada. (60 hores)\nCrèdit 6-La ressonància magnètica. (60 hores)\nCrèdit 7-Fonaments i tècniques d'exploració en medicina nuclear. (100 hores)\nCrèdit 8-Protecció radiològica. (90 hores)\nCrèdit 9-Anatomia a través de la imatge. (150 hores)\nCrèdit 10-Processament i tractament de la imatge radiològica. (60 hores)\nCrèdit 11-Anatomofisiologia i patologia bàsica. (60 hores)\nCrèdit 12-Formació i orientació laboral. (60 hores)\nCrèdit 13-Formació en centres de treball. (710 hores)\nCrèdit 14-Síntesi. (60 hores)\n140 Hores a disposició del centre.\nTècnic en imatge per al diagnòstic;\nTècnic en protecció radiològica;\nTècnic en radiologia d'investigació i experimentació;\nDelegat comercial de productes i equips sanitaris\nDirigit a totes aquelles persones que compleixen els requisits acadèmics i que desitgin obtenir la titulació oficial\nTécnic/a superior en imatge per al diagnòstic\nCFGS imatge per al diagnòstic encara no ha rebut opinions


Esports / Barça 28/11/2021\nLa capitana blaugrana és la favorita per endur-se la Pilota d'Or aquest dilluns a la capital francesa\nAlexia Putellas lluint la nova samarreta. FC Barcelona\nBarcelonaAlexia Putellas és a un sol pas de coronar-se com la reina del futbol. La jugadora de Mollet del Vallès és la gran favorita per endur-se la Pilota d'Or que s'entrega aquest dilluns al Teatre Châtelet de París (20h, Esport3 i Mega). La capitana blaugrana va rebre fa uns mesos el reconeixement a la millor jugadora europea de la temporada passada de la UEFA i ara és la principal candidata per aixecar el trofeu més preuat a escala mundial en el món del futbol pel que fa a guardons individuals. Per primer cop en la història, una jugadora de l'Estat podria rebre aquest reconeixement.\nAlexia Putellas, la millor futbolista d’Europa\nLa capitana blaugrana és la cara visible d'un projecte que va aixecar el triplet de Lliga, Copa i Champions la temporada passada. Amb el braçalet sobre la màniga, la catalana ha liderat un equip que es va refer de l'ensopegada a Budapest fa tres anys per convertir-se en les reines d'Europa fent brillar el millor futbol sobre el terreny de joc. Ara, aquesta tasca de lideratge podria ser recompensada amb el trofeu daurat. I fins a cinc companyes de la plantilla l'acompanyaran en un acte solemne a la capital francesa, ja que Sandra Paños, Jenni Hermoso, Lieke Martens i Irene Paredes també han estat nominades. Totes les mirades, però, estaran dipositades sobre Alexia.\nTercera edició del premi femení\nLa gran favorita és la capitana blaugrana, i les seves principals rivals són les seves companyes en el Barça. "Aquest premi l'ha de guanyar algú del Barça", ha repetit en diverses ocasions la de Mollet abans de l'entrega de premis. A més, Putellas es disputarà el guardó amb la portera xilena Christiane Endler (PSG i Lió), la davantera francesa Marie-Antoinette Katoto (PSG), la davantera noruega Pernille Harder i la davantera australiana Sam Kerr (totes dues al Chelsea), i la davantera neerlandesa Vivianne Miedema (Arsenal).\nLa Pilota d'Or femenina només s'ha entregat en dues ocasions (2018 i 2019). En la primera edició, el trofeu va anar a mans d'Ada Hegerberg mentre que en l'última entrega Megan Rapinoe es va endur el guardó. L'any 2020 no es va celebrar a causa de la pandèmia. El premi l'organitza la revista francesa France Football i es decideix amb 50 periodistes escollits per formar part del jurat en categoria femenina.\nAlexia Putellas FC Barcelona Jenni Hermoso Lieke Martens


Tres estudis d’arquitectura catalans nominats als prestigiosos Mies van der Rohe Awards 2015 - Fundació Ramon Llull - Institut Ramon Llull – Llengua i cultura catalanes\nArquit. i disseny. 02/12/2014\nTres estudis d’arquitectura catalans nominats als prestigiosos Mies van der Rohe Awards 2015\nL’estudi Miàs Architects, amb el projecte Centre de Salut Can Zariquiey, l’estudi Flores&Prats, amb el treball conjunt del centre cultural Casal Balaguer de Palma al costat de Duch-Pizá Arquitectos; i l’estudi Toni Gironès amb l'espai transmissor del túmul / dolmen megalític de Seró i l'adequació de l'espai natural del jaciment romà de Can Tacó (s. II a.c.) es troben entre els nominats de la propera edició dels European Union Prize For Contemporary Architecture - Mies van der Rohe Awards. Tots tres estudis van formar part de l’exposició «Arquitectures Empeltades/Grafting Architecture» del pavelló català a la Biennal d’Arquitectura de Venècia 2012, organitzat per l’Institut Ramon Llull i comissariat per Josep Torrents i Alegre.\nS’acaba d’anunciar que l'estudi català de Toni Gironès es troba doblement entre els nominats dels premis Mies van der Rohe. Els projectes seleccionats són l'espai transmissor del túmul / dolmen megalític de Seró, a la comarca de la Noguera, i també l'adequació de l'espai natural del jaciment romà de Can Tacó, situat entre els municipis de Montmeló i Montornès del Vallès.\nAquesta nominació se suma a la del Centre de Salut Can Zariquiey d’Arenys, obra de l’estudi Miàs Architects. Josep Miàs és un arquitecte català amb el compromís de buscar i experimentar noves aproximacions a la tecnologia, la fabricació i la construcció. Mundialment reconegut, la seva obra ha rebut crítiques favorables i premis com els FAD Awards o el Premi Ciutat de Barcelona. Els estudis Flores&Prats Arquitectes i Duch-Pizá Arquitectos també estan nominats, en aquest cas pel projecte del centre cultural Casal Balaguer de Palma. El tàndem català, que en aquesta ocasió ha treballat conjuntament amb l’estudi balear, també ha vist reconeguda la seva trajectòria amb els millors premis d’arquitectura.\nEls projectes es van exposar en la Biennal d’Arquitectura de Venècia 2012


Ja està enllestit el dispositiu especial per a Tots Sants en Gandia | Socialistes / Socialistas de Gandia. PSPV-PSOE\nJa està enllestit el dispositiu especial per a Tots Sants en Gandia\nHomeNotíciesJa està enllestit el dispositiu especial per a Tots Sants en Gandia\nGandia 26 d’octubre 2015.- Que tots puguen assistir al cementeri amb seguretat, tranquil•litat, evitant embossos i molèsties, és el principal objectiu del dispositiu especial que ha organitzat l’Ajuntament amb motiu de la celebració de Tots Sants. Aquets matí s’han detallat tots els aspectes d’aquest dispositiu per part de les regidories de Serveis Bàsics al Ciutadà i de Seguretat i Trànsit.\nEl dispositiu es posarà en marxa a partir del divendres dia 30 fins a l’1 de novembre des de les 7.30h del matí fins a les 19.00h de la vesprada.\nTreballaran una dotzena de persones entre les qual hi haurà personal de Protecció Civil i agents de Policia Local. També hi haurà personal sanitari preparat per a qualsevol incidència i se comptarà amb una ambulància.\nSegons paraules de la regidora de Seguretat i Trànsit, Àngels Pérez, “la circulació de vehicles al voltant del cementeri està especialment dissenyada per tal d’evitar encreuaments i embussos. Estarà perfectament senyalitzat els camins que han d’utilitzar els visitants que decidisquen accedir al cementeri a peu i s’han previst i distribuït més de 500 places d’aparcament en diferents zones junt al cementeri”.\nPer als qui utilitzen el transport públic cal destacar que el servei habitual de la Marina es vorà incrementat els dies 31 d’octubre i 1 de novembre. Hi haurà autobús a totes les hores en punt des del Grau i a les mitges des del Cementeri per tornar a casa.\nLa eixida d’autobús des del Grau serà des del carrer Alcoi fins al carrer Doctor Fleming de Gandia des d’on es podrà continuar viatge fins al cementeri. Hi haurà autobús a les hores en punt des de les 9.00h fins les 13.00h i des de les 16.00h fins a les 18.00h.\nPer a la tornada des del cementeri, l’autobús circularà per l’Avinguda Raval, el carrer Sant Rafael fins la parada de la Renfe i itinerari habitual cap al Grau. En aquest cas l’horari d’eixides serà de 9.30h fins a les 13.30h del migdia i de 16.30h fins a les 18.30h que serà l’últim bus que isca des del cementeri.\nPer la seua part el regidor de Serveis Bàsics al Ciutadà i Qualitat Urbana, Miguel Ángel Picornell, ha dit que “cal demanar civisme a la gent per tal que siga respectuosa amb les instal•lacions del Cementeri i evitar danys i desperfectes estos dies tan significatius per a les persones que celebren Tots Sants”.


MemoriJove Edició 2018\nEdició 2018, MemoriJove\nSecció dirigida al públic adolescent de secundària i batxillerat. Es projecten documentals per descobrir històries particulars amb l’oportunitat de parlar amb membres de l’equip. En les darreres edicions més de 5.000 nois i noies han vingut al MemoriJove. Per poder-hi assistir cal reservar plaça prèviament.\nSi el teu institut vol participar en aquesta activitat, pots posar-te en contacte amb nosaltres a: info@memorimage.reus.cat / Tel. 681 16 16 25


Manolo Civera participa a Brussel·les en un encontre d’alcaldes amb parlamentàries europees\nL'alcalde de Llíria, Manolo Civera, ha participat este matí a l'Eurocambra a Brussel·les, junt amb altres 20 regidors valencians, en un encontre amb Luis Planas, de la Direcció General de Medi Ambient de la Comissió Europea, i les europarlamentàries Soledad Cabezón, Iratxe García i Inmaculada Rodríguez-Piñero.\nDurant la reunió, Luis Planas ha traslladat als assistents les polítiques de gestió dels recursos naturals i sobre economia circular que està impulsant la Unió Europea per tal d'aplicar als municipis.\nEn esta línia, el primer edil edetà ha aprofitat per donar a conèixer el projecte SimBioTIC, una iniciativa que pretén convertir a Llíria en un dels municipis pioners en l'economia circular, mitjançant l'aprofitament i reutilització dels recursos naturals. De fet, els resultats de l'estudi han demostrat que Llíria podria obtindre un estalvi energètic de 110.000 euros anuals amb la reutilització de la biomassa provinent dels treballs de prevenció d'incendis.\nEl primer edil s'ha mostrat molt satisfet del desenvolupament de la reunió i de les reaccions que ha provocat el projecte SimBioTIC. "Des de la Comissió Europea s'ha valorat molt positivament el nostre projecte, que consideren pot convertir-se en un exemple per a la resta de municipis".\nEs tracta d'un reconeixement més a este estudi, realitzat per l'Institut Itaca de la Universitat Politècnica de València. El programa, que ha rebut el premi AEE-Spain Chapter, busca convertir la capital del Camp de Túria en una ciutat sostenible, connectada, intel·ligent i implicada amb la problemàtica del canvi climàtic\nPer altra banda, Manolo Civera ha volgut remarcar la importància del treball del Parlament Europeu en l'àmbit local. "Els municipis hem de mirar més cap a Europa, perquè l'Eurocambra, a més de vetlar pel compliment de les exigències mediambientals, realitza una important tasca abordant objectius comuns per a tots els ens locals".


ADAM Protectora - COBI\n2014-07-21\tAdeu Cobi, Bartomeu com et deia la Marta, o també Cobilete. Noms pronunciats amb tot el carinyo que et va arribar a donar.\nEls teus últims nou mesos, amb el Tete i la Marta, han estat, no sé si els millors de la teva llarga vida, però si sé segur que han estat molt bons. Has estat molt estimat i t'ha tingut com un veritable maharajà.\nAvui ens has deixat, ara ja deus estar triscant per aquell cel tan vostre, amb els altres que ja hi són.\nPer força he de deixar constància de l'agraiment des tots els membres de la protectora, a la nostra voluntària Marta, per tot l'amor que li va donar, si fins i tot en Cobi, que era un cascarràbies, se l'estimava.\nAdeu Bartomeu, Cobilete, Adeu Cobi.\nper: Núria Tarafa - 21-07-14\ndescansa amb pau, Cobi\nper sort, aquests últims temps, vas estar ben acompanyat amb la Marta i el Tete\ndescansa allà on estiguis


Cambrils omple el cap de setmana de sabor nàutic | Tots21 | Notícies de Tarragona, Reus, Tarragonés i Baix Camp\nCambrils omple el cap de setmana de sabor nàutic\nLes autoritats, fotografiades en una de les embarcacions que es poden veure a la fira. Foto: Tots21\nCambrils ha encetat el cap de setmana més nàutic amb la inauguració de la Fira Marítima de la Costa Daurada, que presenta unes bones previsions d’assistència donat el bon temps que es preveu que regni i sobretot les ganes que té la ciutadania de sortir al carrer i i viure experiències. Hi ha ganes de fira.\nD’això es tracta en un certamen que organitza el Club Nàutic, conjuntament amb l’Ajuntament, amb la finalitat de dinamitzar el sector i captar nou públic, convencent-lo que navegar no és una activitat cara. Seran finalment 61 les empreses presents al certamen.\nTorna la fira del mar per excel.lència i ho fa després de dos anys d’aturada obligatòria per la pandèmia. El president de la Cambra de Reus, Jordi Just, ha estat l’encarregat d’inaugurar el certamen. Just ha reivindicat ‘la necessitat de la celebració de fires’ i ha recordat el lligam que sempre mantenen Reus i Cambrils. Al respecte, ha reclamat a la Generalitat la millora de les seves connexions: ‘Cambrils i Reus han d’estar més unides perquè som el mateix’.\nJust ha recordat que l’actual mandat cameral s’ha fixat com a eix central treballar per al territori i especialment a Cambrils, la segona ciutat de la demarcació cameral, que suma 99 localitats. Justament a la Torre el Llimó -sala de màquines de la promoció econòmica de la localitat- van néixer els Bons Cambrils, que han tingut tant d’èxit seguint l’estel.la dels de Reus, ‘però millorant-los i convertint-se en referent a l’Estat espanyol’. Una altra col.laboració cameral es dona amb la Fira del Vi.\nAltrament, en el seu parlament, el president del Club Nàutic, Ramon Vallverdú, ha destacat que el certamen arriba a la 13ena edició ‘havent acomplert any rere any els seus dos objectius: convertir-la en una plataforma específica del món nàutic i esdevenir un centre de difussió de les activitats nàutiques de manera que cada dia hi hagi més ciutadans que ens acompanyin en aquesta afició que ja compartim’. La Fira ‘posiciona el seu port, el Club Nàutic i Cambrils encara més i millor en el mapa nàutic català, i això proporciona unes sinergies que arriben més enllà de la ciutat, cap al territori’. El Club Nàutic busca en el turisme familiar nàutic el seu públic objectiu principal. Altrament, la fira i el sector nàutic ‘generen ocupació i riquesa al territori’, ha subratllat.\nL’alcalde, Oliver Klein, ha posat èmfasi en el potencial de la nàutica que es reuneix a Cambrils. ‘Som capital gastronòmica, però també volem ser capital nàutica. Aquest és un bon punt de trobada, reconegut així per tots’, ha destacat. ‘Som desembocadura i som obertura al mar i a Cambrils hem de tenir en compte el vessant nàutic i el pesquer, que és el que ens fa econòmicament rics, i crec que tenim ben refermada l’aliança amb les institucions’. A l’acte han assistit també la delegada del Govern a Tarragona, Teresa Pallarès, i l’alcalde de Reus, Carles Pellicer.\nTres dies de programació continuada\nAl llarg dels tres dies del certamen es desplegarà un intens programa d’actes que inclou activitats com sortides en vela lleugera, creuer i rem; batejos d’esports nàutics o demostracions de salvament i seguretat a l’aigua o tallers. A l’Espai del Coneixement de la Fira s’han programat també xerrades i conferències de diversos expositors i professionals que permetran aprofundir més en la història de la nàutica i l’especial atenció a la cura dels mars i oceans i la pràctica d’una nàutica sostenible, respectuosa amb el medi ambient i que contribueixi a la salut i el benestar de les persones.\nEntre les xerrades previstes hi ha també la del meteoròleg Enric Agud, que parlarà sobre els fenòmens a tenir en compte al Mediterrani durant a la primavera.\nUna de les cites destacades dins la Fira serà l’acció solidària Swim For ELA, 23 quilòmetres en aigües obertes que els nedadors i nedadores de Malalts d’Aigua i Upside Down Challenge duran a terme el 15 de maig. Una travessa per equips que recaptarà fons per la investigació al voltant l’ELA i que sortirà del port de Calafat amb arribada al port del CNCB, des d’on es podrà participar en diferents accions solidàries i compartir l’emoció de l’arribada, i que comanda el ‘tragamilles’ reusenc Jordi Cervera.\n12/05/2022 El Club Nàutic Cambrils viurà una jornada solidària al voltant de la Travessa Swim for ELA\n12/05/2022 Ràdio Cambrils farà un programa especial aquest divendres des de la Fira Marítima\n12/05/2022 La Fira Multisectorial dona protagonisme a la ciutadania de Cambrils al cartell de la 63a edició\n02/05/2022 Les 9es Jornades del Romesco de Cambrils recuperen el concurs de mestres romescaires


Gerard Ruiz crea un còctel inspirat en el territori amb motiu dels Premis Gaudí - Empordà\nGerard Ruiz crea un còctel inspirat en el territori amb motiu dels Premis Gaudí\nLa gala del cinema, aparador de productes de qualitat i de proximitat de la mà del cocteler alt-empordanès\nSÒNIA FUENTES 25.01.2019 | 20:15\nL'empordanès Gerard Ruiz\nGerard Ruiz s'ha convertit en un referent de la cocteleria d'autor i clàssica per esdeveniments a escala nacional. En aquesta ocasió, és l'Acadèmia del Cinema Català qui aposta pels productes de proximitat i ha encarregat a Cocktail Time By Gerard Ruiz la barra de còctels que es podran degustar durant la Gala dels XI Premis Gaudí, aquest diumenge, «una excel·lent oportunitat per seguir apostant pel territori» comenta Ruiz amb satisfacció.\nRuiz porta tota la vida a l'hostaleria. Es va iniciar en el sector amb tretze anys com a ajudant de cambrer en un dels restaurants més coneguts del Port de la Selva i, després de finalitzar els seus estudis, va decidir endinsar-se profundament al món dels còctels a Londres: «Era un moment en què aquí la cocteleria no existia i em vaig anar creant a mi mateix». El 2014, acabada la seva etapa londinenca, torna a la seva terra per crear Cocktail Time By Gerard Ruiz, una empresa que es dedica a l'organització i el servei de barres temàtiques de cocteleria i beguda en general per a tota classe d'esdeveniments, a l'estat i fora de l'estat, a França i a Portugal.\nA la barra que muntarà als Premis Gaudí, utilitzarà productes de proximitat i km 0 catalans. Provarà diferents tipus de licors, destil·lats i sucs elaborats 100% a Catalunya, a partir dels quals ha creat el còctel Gaudí. La inspiració parteix de la natura, de la mateixa manera que Antoni Gaudí s'inspirava en les formes de les muntanyes i roques per a les seves obres arquitectòniques. «Així doncs, hem creat un còctel fresc, afruitat, lleuger i sedós, amb diferents textures, molt vinculat amb la natura. També oferirem diferents còctels inspirats en el territori com per exemple el Jardí Botànic, el Cel Rogent, Gintònic Flamejat de Volcànic, el Kenshoo Tonic amb cítrics, o combinats de Ratafía Russet amb Gínger ale».\nLa cocteleria catalana, a diferència d'altres regions, no tindria la necessitat d'utilitzar mercaderia de fora, «ja que a casa tenim productes d'altíssima qualitat, bons licors i bons vins. Un bon exemple són les marques que ens acompanyen i els còctels que servirem durant la Gala: ginebra Volcànic i Ratafia Russet de la Garrotxa, Kenshoo Sake de Tarragona, xocolates elaborades expressament per als premis gaudí de Can Cacau pastisseria d'Olot, Cocktails del Territori, botànics, plantes, sucs, fruites entre moltes altres coses».\nGerard Ruiz s'ha fet un nom i allà on va es converteix en ambaixador del territori. Va ser l'autor del còctel dels 15 anys del Festival Acústica de Figueres on cada any s'encarrega de muntar, a la plaça Catalunya, les barres Premium del Festival. Al Port de la Selva, el seu poble natal, ha ofert diversos tallers amb motiu de la Fira de l'espàrrec. Un altre dels punts forts de l'empresa són els tallers de cocteleria que ofereix.\nGerard Ruiz, bàrman: «En un còctel no poden faltar la passió i la creativitat».\nLa cadaquesenca Rosa Tharrats guanya el Gaudí al millor vestuari per 'Liberté'.\nL'Acadèmia del Cinema Català celebra la Festa de candidats dels Premis Gaudí.


Es podran fer colònies, excursions i sortides però amb les mesures sanitàries adequades\nAules de l'escola l'escola Els Pins, de Cornellà de Llobregat, aquesta setmana XAVIER BERTAL\nBarcelonaLa nova normalitat s'assembla molt a la vella, i això també passarà a les escoles: que el curs escolar serà molt més similar a un curs habitual del que podria semblar ho sabem des que el Govern va anunciar que no hi haurà aules amb la meitat d'alumnes i que els estudiants no hauran de mantenir la distància física ni portar mascareta dins del seu grup estable. Si baixem al detall, però, sí que hi ha alguns canvis que afectaran el dia a dia de l'organització dels centres i de les famílies. Els han explicat aquest divendres el conseller d'Educació, Josep Bargalló, i el director general de Centres Públics i president del Consorci d’Educació de Barcelona, Josep Gonzàlez-Cambray, després que el Procicat hagi donat llum verda al Pla d'actuació per al curs 2020-2021 per a centres educatius en el marc de la pandèmia.\nEls monitors duran mascareta sempre\n"Hi haurà menjadors escolars a primària i els instituts que tenien cantina en funcionament, en tindran", ha assegurat Bargalló. El menjador funcionarà amb les mateixes condicions que les aules: els alumnes hi aniran en grups estables i cada grup haurà de seure junt, sense haver de mantenir el distanciament físic. Però com que segurament coincidirà més d'un grup estable alhora, entre grup i grup sí que caldrà mantenir la distància i s'haurà de deixar, almenys, una cadira lliure de separació.\nA l'hora de servir el menjar es farà en plats individuals, de manera que no es posaran amanides, ni setrilleres, ni cistelles de pa al centre de la taula. La gerra d'aigua només la podrà posar una persona, que podrà ser un adult o bé un alumne encarregat.\nTot plegat podria fer augmentar el cost, sobretot perquè caldran més monitors perquè hi haurà més torns a vigilar. Però Bargalló ha assegurat que "tots els sobrecostos a causa de les mesures necessàries per la pandèmia els assumirà el departament". "Els sobrecostos no els hauran d'assumir els centres, les AMPA, ni les famílies. Els assumirà el departament", ha garantit. Els monitors, per cert, sí que hauran de dur mascareta sempre.\nEs faran torns perquè els alumnes puguin jugar\n"Prohibides les imatges de patis engabiats. No n'hi haurà", ha assegurat Bargalló. Com que és probable que no tots els alumnes càpiguen alhora al pati, es faran torns per sortir.\nUn cop al pati, cal que cada grup estable estigui junt i així no caldrà mantenir la distància ni dur mascareta. Si no és possible i han de compartir espai amb altres grups, ho hauran de fer amb mascareta i mantenint la distància d'1,5 metres.\nEn intervals de deu minuts i amb mascareta\nJa no hi haurà la típica imatge de totes les famílies a la porta de l'escola acomiadant o recollint els fills. Les entrades i sortides es faran per intervals de deu minuts, i com a màxim es podran allargar mitja hora en total, i tant els pares com els alumnes hauran de portar la mascareta i mantenir la distància entre ells. Això vol dir que les famílies no podran accedir a l'escola. Només ho podran fer si el centre els ho demana i a P3, per fer l'adaptació.\nColònies, sortides i excursions\n"No s'han de deixar de fer per culpa del coronavirus"\nBargalló ha demanat als centres que "no deixin de fer colònies ni cap sortida per culpa del coronavirus". És a dir, colònies, sortides i excursions es podran fer com és habitual, però amb les mesures sanitàries adequades: això vol dir mascareta quan es vagi en autobús o transport públic i, si es coincideix amb més d'un grup estable, tots els alumnes hauran de dur mascareta.\nEl mateix passarà pel que fa als festivals de Nadal o obres de teatre escolars. El conseller ha dit que també es podran fer, però modificant-ne els aforaments per respectar les distàncies de seguretat.\nMillor si són a l'aire lliure\nEls centres podran fer activitats extraescolars com sempre, i aquest curs es prioritzarà que siguin a l'aire lliure, però caldrà mantenir la distància d'1,5 metres i portar mascareta quan no es pugui. Sempre que sigui possible, diu el document, caldrà mantenir els grups estables.


El consistori ha publicat al seu web un calendari d’aquets 2018 on es poden consultar els horaris comercials d’obertura i tancament dels establiments, els dies festius i els períodes concrets de rebaixes, entre d’altres.\nSegons l’Ajuntament, aquesta eina respon a una necessitat del sector comercial del municipi, que demanava poder disposar d’una eina àgil per poder adaptar els horaris de les seves botigues i establiments a la normativa vigent.\nLa llei catalana d’horaris comercials estableix que els comerços poden obrir un màxim de 12 hores cada dia, en una franja compresa entre les 7 del matí i les 10 de la nit. A la vegada, obliga també a tancar els diumenges i festius i avançar l’horari de tancament a les 8 del vespre en dates nadalenques com els dies 24 i 31 de desembre.\nA partir d’aquestes limitacions, els comerciants són lliures de poder establir el seu propi horari d’obertura.\nLa normativa, però, també s’estableix que els comerços poden obrir un màxim de 8 diumenges o dies festius a l’any, d’acord amb el calendari que fixa la Generalitat de Catalunya, a més dels dos dies festius que estableix cada ajuntament al seu municipi.\nPer aquest 2018, els dies festius on es permet als comerços obrir al públic són el 7 de gener, l’1 de juliol, el 12 d’octubre, l’1 de novembre i diversos dies de desembre, com són el 6, el 8, el 16 i el 23 d’aquest últim mes de l’any.\nA Palafolls, els dos festius fixats enguany són el 25 d’agost i el 8 de setembre.\nEl calendari que ha publicat l’Ajuntament palafollenc també fa constar els períodes recomanats de rebaixes, que van des d’aquest passat diumenge 7 de gener fins el 6 de març i també a l’estiu, de l’1 de juliol fins al 31 d’agost.\nTota la informació sobre aquests horaris, amb el calendari corresponent, així com la normativa relativa als comerços, es pot consultar al web municipal: www.palafolls.cat.\nArticle anteriorL’informe sobre la situació de La Tordera no estarà enllestit fins a mitjans d’any\nArticle següentSalut instal·larà nous quiròfans a l’hospital de Blanes per reduir les llistes d’espera


Guia doctorand per a doctorands i doctorandes — Serveis TIC — UPC. Universitat Politècnica de Catalunya\nGuia doctorand per a doctorands i doctorandes\nSou a: Inici / Atenea PhD / Documentació / Manuals / Guia doctorand per a doctorands i doctorandes\nCom a doctorand o doctoranda a ATENEA-PhD hi teniu un espai per al lliurament de documents relatius al doctorat per tal que els directors i directores i el coordinador o coordinadora els validin i els tribunals els visualitzin.\nEls mòduls en què trobareu dividit l’espai per lliurar els documents són els següents:\nL’espai està connectat amb DRAC (descriptor de la recerca i l'activitat acadèmica de la UPC) per tal d’ajudar-vos en la creació del DAD per fer-ne la revisió periòdica i amb PRISMA (sistema de gestió dels estudis de la UPC) per mostrar algunes dades importants.\nUna vegada feta la primera matrícula es crea l’espai a ATENEA-PhD (atenea-phd.upc.edu). Podreu accedir al vostre espai amb les credencials que teniu per accedir a les intranets de la UPC.\nMÒDULS INFORMATIUS DE L’ESPAI\nAl mòdul “General” s'hi mostra la informació de la data de la primera matrícula “Enrolment date”, "End of studies date", "Academic file status".\nEl bloc lateral “Roles” informa del nom i la funció que té cadascun dels participants.\nMÒDULS DE L'ESPAI PER AL LLIURAMENT DELS DOCUMENTS\nEn aquest mòdul de l'espai hi trobareu una còpia del compromís que heu lliurat i que ha estat aprovat.\nEn aquest mòdul de l’espai hi heu de lliurar el pla de recerca en el període que teniu permès. Una vegada lliurat el validaran els directors i directores i el coordinador o coordinadora i estarà disponible per al tribunal.\nEl lliurament del pla de recerca el podreu fer si no s’ha superat la data límit .\nPodeu consultar la data límit permesa al mòdul per fer el lliurament del pla de recerca "Submission deadline".\nPodeu lliurar el pla de recerca fent clic a\nEl lliurament no es podrà modificar si el director o la directora n'ha fet la validació o si s’ha superat la data límit.\nEn aquest mòdul de l'espai, al bloc "DADs generated ", el director o la directora hi generarà els documents de cada revisió. Un dels documents conté les activitats que es troben al sistema DRAC amb la casella "DAD " seleccionada (vegeu el manual de DRAC per a doctorands i doctorandes) i els altres són els que s'afegeixen al bloc "Other activities ".\nEntreu a l'apartat del DAD d'ATENEA-PhD. Per previsualitzar les activitats que heu inclòs a DRAC feu clic a “DRAC activities Preview” (1). Fent clic al botó “Edit activities” (2) a “Other activities” podreu afegir, modificar o substituir el document o els documents amb activitats que no heu pogut incloure a DRAC.\nA "Other activities" hi podreu afegir o treure fitxers\nL'espai (3) es fa servir per pujar els documents que vulgueu afegir a “Other activities”.\nFeu clic al botó "Edit activities" (4) per desar l'acció o a “Back” (5) si no voleu que es desin els canvis.\nCada vegada que el director o directora fa l'acció de generar un DAD es desa al bloc “DADs generated” un document PDF amb les activitats que en aquell moment teniu a DRAC marcades amb l'opció “DAD” (6) i una còpia del document o dels documents que heu afegit a “Other activities”(7). Després que el director o directora i el coordinador o coordinadora validin els documents, podreu preparar la propera revisió que s' hagi de fer del DAD afegint activitats a DRAC i traient o substituint els documents que hi hagi a “Other activities”.\nCom s'afegeixen activitats a DRAC\nInformació i accés a DRAC: https://drac.upc.edu/info/ca/preguntes-mes-habituals/PhD_students\nAquest mòdul de l’espai us permet lliurar la tesi perquè la pugin visualitzar els directors i directores, el coordinador o coordinadora i els membres del tribunal.\nPodeu lliurar la vostra tesi fent clic a\nMarqueu que el document de la tesi que lliureu és original i deseu els canvis.\nDesprés que lliureu la tesi els directors i directores i el coordinador o coordinadora podran donar-hi el vistiplau i el tribunal,quan serà el moment, hi podrà accedir per visualitzar-la.\nQuan el director o directora hagi validat el lliurament de la tesi ja no hi podreu fer canvis.


Valencia Basket aconseguix un acord amb Brock Motum per a les dos pròximes temporades\nValencia Basket ha aconseguit un acord amb l'ala- pívot australià amb nacionalitat lituana Brock Motum (2.08m, Sunnybank (Brisbane), 16/10/1990, 28 anys) que s'incorporarà a la disciplina taronja per a les dos pròximes temporades, fins al 30 de juny de 2021. Motum arriba procedent de l'Anadolu Efes turc, equip en què ha jugat les dos últimes temporades i amb el que esta campanya 2018-19 ha sigut subcampió de la Turkish Airlines Euroleague i campió de la Lliga turca. Els seus números d'esta temporada han sigut de 6,5 punts amb un 44% en triples en la màxima competició continental i de 17,4 punts amb un 42% en triples i 5,5 rebots per a 16,9 de valoració en la lliga nacional de Turquia.\nEn les seues primeres paraules com taronja, “estic encantat d'unir-me a València Basket i ser part de la Família Taronja, tant de bo compartim una gran temporada junts, tinc ganes de vore-vos a tots en la Fonteta”.\nFormació als Estats Units\nBrock Motum va començar a jugar al bàsquet en la seua localitat natal, en concret en el Brisbane State High School, encara que prompte va cridar l'atenció de l'Institut Australià de l'Esport. En 2009 es va mudar als Estats Units per a enrolar-se en la universitat de Washington State i en el seu segon any amb els Cougars, es va classificar per a la Final Four del NIT. Encara que va ser a partir de la seua tercera temporada a Washington quan va fer un pas avant en la seua aportació. Sense Klay Thompson en l'equip i ja com titular indiscutible, va acreditar uns números de 18 punts i 6,3 rebots per a ser triat en el Quintet Ideal de la conferència All-Pac-12. A pesar que va mantindre unes xifres molt paregudes en el seu any senior, no va ser draftejat en 2013 i a pesar de provar-se en les Lligues d'Estiu amb els Philadelphia 76ers, la seua primera experiència professional va arribar a Europa.\nItàlia, primera parada\nLa Virtus de Bolonya va ser el primer equip professional de Brock Motum i en la seua temporada d'estrena se'n va anar fins als 8,3 punts, 3,3 rebots i 0,6 assistències per partit en quasi 23 minuts de mitja. L'estiu de 2014 va ser mogut per a Brock. Va repetir en les Lligues d'Estiu, en este cas amb Utah Jazz. Va firmar un contracte no garantit amb esta franquícia i se va anar a jugar la Copa del Món 2014 amb la selecció australiana. Va tornar a Utah i va arribar a debutar en la pretemporada (anotant 7 punts davant dels Lakers) . Però va ser tallat i el seu destí en la temporada 2014-15 va ser tornar al seu país natal, per a unir-se als Adelaide 36ers. El seu rendiment en la NBL en els 24 partits que va disputar (17,5 punts amb un 47% en triples i 7,1 rebots) li va valdre per a ser triat en el Millor Quintet de la Lliga Australiana. I per a obrir-li les portes de l'Eurolliga.\nQuatre anys d'experiència en l'Eurolliga\nEl Zalgiris Kaunas va ser el primer equip de màxim nivell que va apostar per Motum, incloent-ho en el seu projecte per a la temporada 2015-16. Açò li va donar l'oportunitat d'estrenar-se en l'Eurolliga (24 partits en la seua primera temporada) i de guanyar el seu primer títol (la Lliga Lituana 2016) en una temporada en què va amitjanar 9 punts i 3,4 rebots en 71 partits amb els verds. El seu rendiment va ser encara millor en el segon any en Zalgiris (10,1 punts i 2,9 rebots en 77 partits en total) i en esta ocasió es va portar el doblet Copa-Liga. En l'estiu de 2017 es va unir a l'Anadolu Efes, amb el que en la seua primera temporada va guanyar la Copa de Turquia i va presentar una targeta de 10,9 punts i 3,4 rebots en els 64 partits que va disputar entre totes les competicions. En la seua segona temporada en el Efes, Motum va ser subcampió de la Turkish Airlines Euroleague i campió de la Lliga Turca amb unes mitjanes de 10,1 punts i 3 rebots en totes les competicions. El nou jugador taronja té una experiència de 114 partits en l'Eurolliga (incloent les tres temporades en què s'ha jugat amb el format de Lliga Regular) en les que presenta uns números de 8,2 punts amb un 42% d'encert en triples, 2,7 rebots i 7 crèdits de valoració.